stanford-oval/wikipedia huggingface dataset:
אליפות ארצות הברית הפתוחה 1990
ישראל באליפות

בתחרות הגברים לישראל היו מספר נציגים:
עמוס מנסדורף בסיבוב הראשון ניצח את תומאס הוגסטד משוודיה ב-4 מערכות. בסיבוב השני הוא נפגש עם סרז'י ברוגרה מספרד וניצח ב-4 מערכות. בסיבוב בשלישי הוא ניצח בראד גילברט מארצות הברית ב-5 מערכות.  בסיבוב הרביעי הוא הפסיד לארון קריקסטיין מארצות הברית ב-3 מערכות.
גלעד בלום שיחק בסיבוב הראשון נגד בראד פירס מארצות הברית וניצח ב-4 מערכות. בסיבוב השני הוא נפגש עם פול אנדרסון מאוסטרליה וניצח ב-5 מערכות. בסיבוב השלישי הוא ניצח את גארי מילר מאוסטרליה ב-3 מערכות. בסיבוב הרביעי הוא נפגש עם איוואן לנדל והפסיד ב-3 מערכות.
שחר פרקיס שיחק בסיבוב הראשון נגד קווין קורן מארצות הברית והפסיד ב-3 מערכות.
פיט סמפרס, מנצח התחרות
גבריאלה סבטיני, מנצחת התחרות
דאסטי רודס

| --- | --- |

רודס, 1982
 לידה:  12 באוקטובר 1945 אוסטין, טקסס, ארצות הברית
 פטירה:  11 ביוני 2015 (בגיל 69) אורלנדו, פלורידה, ארצות הברית
 שם במה:  דאסטי רודס דאסטי ראנלס
 כינוי:  החלום האמריקאי
 משקל:  125 ק"ג
 גובה:  1.88 מטר
 לאום:  אמריקאי
 קריירה מקצוענית:  1967–2010 (כ־43 שנים)
 מאמנים:  ג'ו בלנצ'רד
 היכל התהילה:  2007
וירג'יל ריילי ראנלס ג'וניור (באנגלית: .Virgil Riley Runnels Jr;‏ 12 באוקטובר 1945 – 11 ביוני 2015), הידוע יותר בשם הבמה ובכינוי שלו "החלום האמריקאי" דאסטי רודס ("The American Dream" Dusty Rhodes) היה מתאבק אמריקאי, שהופיע בארגוני ההיאבקות NWA וה-WWF (לימים WWE). רודס נחשב כאחד שהשפיע על עסק ההיאבקות הבידורית, כשדמותו אופיינה כאדם החולם את חלומו של כל אמריקאי.
רודס היה שלוש פעמים אלוף העולם במשקל כבד של NWA, ובמהלך שהותו בארגון ההיאבקות WCW הוא היה אלוף ארצות הברית במשקל כבד ומספר פעמים אלוף הטלוויזיה העולמי, אלוף הזוגות ואלוף השלשות. בנוסף, הוא זכה במספר מרובה של אליפויות מחוזיות והוא אחד מתוך שבעה מתאבקים אשר הוכנסו להיכלי התהילה של ה-WWE,‏ WCW, ההיאבקות המקצועית ומגזין ההיאבקות Wrestling Observer Newsletter. בניו, דאסטין וקודי, המשיכו את מורשתו והפכו אף הם למתאבקים.
לאחר פרישתו מהיאבקות, הוא ערך מספר הופעות על המרקע בתוכניות ה-WWE ואף עבד כמפיק במחלקת הפיתוח של הארגון NXT.
מותו

לקראת סוף חייו, רודס סבל ממחלות כליה.
ב-10 ביוני 2015, פרמדיקים הגיבו לקריאה שקיבלו לביתו של רודס באורלנדו, פלורידה, לפיה הוא נפל. הם הובילו אותו לבית חולים סמוך, שבו הוא נפטר יממה לאחר מכן. שארי גופתו של רודס נשרפו ואפרו פוזר בנובמבר 2015 על ידי בנו, דאסטין בחווה בה רודס נהג לבקר.
אליפויות והישגים

הישגים בארגון ההיאבקות 50th State Big Time Wrestling
אליפות צפון אמריקה במשקל כבד של NWA (גרסת הוואי) (פעם אחת)
הישגים בארגון ההיאבקות Big Time Wrestling
אליפות הזוגות העולמית של NWA (גרסת דטרויט) (פעם אחת)  - עם דיק מורדוך
הישגים בארגון ההיאבקות Central States Wrestling
אליפות מרכז המדינות במשקל כבד של NWA (פעם אחת)
אליפות הזוגות הצפון אמריקאית של NWA (גרסת מרכז המדינות) (פעמיים)  - עם דיק מורדוך
הישגים בארגון ההיאבקות Championship Wrestling from Florida
אליפות פלורידה לזוגות של NWA‏ (4 פעמים)  - עם דיק מורדוך (1), דיק סלייטר (1), בובו ברזיל (1) ואנדרה הענק (1)
האליפות הדרומית במשקל כבד של NWA (גרסת פלורידה) (10 פעמים)
אליפות העולם במשקל כבד של NWA (פעם אחת)
הישגים בהיכל התהילה של George Tragos/Lou Thesz Professional Wrestling Hall of Fame
חבר היכל התהילה (2017)
הישגים בארגון ההיאבקות Georgia Championship Wrestling
אליפות ג'ורג'יה במשקל כבד של NWA (פעם אחת)
אליפות הטלוויזיה הלאומית של NWA (פעם אחת)
אליפות העולם במשקל כבד של NWA (פעם אחת)
גביע קאדילק (1984)
הישגים בארגון ההיאבקות International Wrestling Alliance (Australia) – IWA
אליפות הזוגות העולמית של IWA (פעם אחת)  - עם דיק מורדוך
הישגים בארגון ההיאבקות Mid-Atlantic Championship Wrestling/Jim Crockett Promotions/World Championship Wrestling
אליפות ארצות הברית במשקל כבד של NWA (פעם אחת)
אליפות העולם במשקל כבד של NWA (פעם אחת)
אליפות השלשות העולמית של NWA (פעמיים)  - עם הרוד ווריורס
אליפות הטלוויזיה העולמית במשקל כבד של NWA‏ (3 פעמים)
הישגים בארגון ההיאבקות Pro Wrestling Federation (Florida) – PWF
אליפות העולם במשקל כבד של PWF (פעם אחת)
הישגים בארגון ההיאבקות National Wrestling Alliance
חבר היכל התהילה (2011)
חבר היכל הגיבורים (2016)
הישגים בארגון ההיאבקות National Wrestling Federation – NWF
אליפות הזוגות העולמית של NWF (פעם אחת)  - עם דיק מורדוך
הישגים במגזין ההיאבקות Pro Wrestling Illustrated – PWI
PWI דירג אותו במקום ה-193 מתוך 500 המתאבקים הטובים ביותר לשנת 2001
מתאבק השנה (1977, 1978)
הישגים בהיכל התהילה והמוזיאון של ההיאבקות המקצועית
חבר היכל התהילה (2010)
הישגים בארגון ההיאבקות World Championship Wrestling (Australia) – IWA
אליפות הזוגות העולמית של IWA (פעם אחת)  - עם דיק מורדוך
הישגים בארגון ההיאבקות World Wrestling Entertainment – WWE
חבר היכל התהילה (2007)
הישגים במגזין ההיאבקות Wrestling Observer Newsletter – WON
הבייביפייס של השנה (1980)
המתאבק הכריזמטי של השנה (1982)  - בשוויון עם ריק פלייר
המתאבק המביך של השנה (1990)
המתאבק האוברייטד של השנה (1987, 1988)
הפיוד הגרוע של השנה (1988)  - נגד טולי בלנצ'רד
הגימיק הגרוע של השנה (1988)
השדרן הגרוע של השנה (1997)
חבר היכל התהילה (1996)
הערות שוליים

| אלופי העולם במשקל כבד של NWA |
| --- | --- | --- |
| 1940 | אורוויל בראון • לו ת'ז |  |
| 1950 | בילי ווטסון • דיק האטון • פאט או'קונור |  |
| 1960 | באדי רוג'רס • ג'ין קיניסקי • דורי פאנק ג'וניור |  |
| 1970 | הארלי רייס • ג'ק בריסקו • גיאנט באבה • טרי פאנק • דאסטי רודס |  |
| 1980 | טומי ריץ' • ריק פלייר • קרי ואן אריק • רוי גארווין • ריקי סטימבוט |  |
| 1990 | סטינג • טאטסומי פוג'ינאמי • מסהירו צ'ונו • הגרייט מוטה • ברי ווינדהאם • שיין דאגלס • כריס קנדידו • דן סברן • נאויה אוגאווה • גארי סטיל |  |
| 2000 | מייק ראפאדה • סאבו • סטיב קורינו • שינאיה האשימוטו • קן שמרון • רון קילינגס • ג'ף ג'ארט • AJ סטיילס • ריי גונזאלס • רייבן • ריינו • כריסטיאן קייג' • אביס • אדם פירס • ברנט אלברייט • בלו דימון ג'וניור |  |
| 2010 | קולט קבנה • השייח' • קהגאס • רוב קונווי • סאטושי קוג'ימה • הירויושי טנזאן • ג'קס דיין • טים סטורם • ניק אלדיס • קודי |  |
| 2020 | טרבור מרדוק • מאט קרדונה • טיירוס (נוכחי) |  |
| אלופי ארצות הברית של ה-WWE |
| --- | --- | --- |
| MACW/JCP (1975–1988) | הארלי רייס • ג'וני ולנטיין • טרי פאנק • פול ג'ונס • בלאקג'ק מאליגן • בובו ברזיל • ריק פלייר • ריקי סטימבוט • מר. היאבקות • ג'ימי סנוקה • רודי פייפר • וואהו מקדניאל • הסמל סלוטר • גרג ולנטיין • דיק סלייטר • מגנום T.A. • טולי בלאנשארד • ניקיטה קולוף • לקס לוגר • דאסטי רודס • בארי וינדהאם |  |
| WCW (1988–2001) | מייקל הייז • סטן הנסן • סטינג • ריק רוד • גולדאסט • סטיב אוסטין • ג'ים דאגן • ביג ואן ויידר • קנסוקה ססאקי • וואן מאן גאנג • קונאן • אדי גררו • דין מלנקו • ג'ף ג'ארט • סטיב מקמייקל • קורט הניג • דיאמונד דאלאס פייג' • רייבן • גולדברג • ברט הארט • סקוט הול • סקוט סטיינר • דייוויד פלייר • כריס בנואה • סייקו סיד • לאנס סטורם • ביל דמוט • שין דאגלס • ריק סטיינר • בוקר טי |  |
| WWF/E (2001, 2003–היום) | בוקר טי • כריס קניון • טאג'ירי • ריינו • קורט אנגל • אדג' • אדי גררו • ביג שואו • ג'ון סינה • קרליטו קריביאן קול • אורלנדו ג'ורדן • כריס בנואה • ג'ון "בראדשו" לייפילד • בובי לאשלי • פינלי • מר קנדי • מונטל וונטביוס פורטר • מאט הארדי • שלטון בנג'מין • קופי קינגסטון • המיז • ברט הארט • R-טרות' • דניאל בריאן • שיימוס • דולף זיגלר • זאק ריידר • ג'ק סוואגר • סנטינו מארלה • אנטוניו סזארו • דין אמברוז • רוסב • סת' רולינס • אלברטו דל ריו • קאליסטו • רומן ריינס • כריס ג'ריקו • קווין אואנס • AJ סטיילס • ברון קורבין • בובי רוד • רנדי אורטון • ג'ינדר מהאל • ג'ף הארדי • שינסקה נקאמורה (נוכחי) • סמואה ג'ו • ריי מיסטריו • ריקושט • אנדרדה • אפולו קרוז • רידל • דמיאן פריסט • פין באלור • ת'יאורי/אוסטין ת'יאורי • לוגאן פול • אל. איי. נייט |  |
| --- | --- |
בקרת זהויות :  ISNI: 0000 0000 8456 6415  LCCN: n2006079603  NDL: 01124459  Trove: 1151394  VIAF: 53583190   WorldCat (עם VIAF): 53583190 
רודס הוא שלוש פעמים אלוף העולם במשקל כבד של NWA
SAT

ערך זה עוסק בבחינה פסיכומטרית אמריקנית. אם התכוונתם לבעיית ספיקות נוסחה בתחשיב הפסוקים, ראו .
SAT (מבוטא אס איי טי; לשעבר ראשי תיבות של Scholastic Aptitude Test – מבחן יכולת לימודית – או של Scholastic Assessment Test – מבחן הערכה לימודית) היא בחינה פסיכומטרית המשמשת כבחינת כניסה לאוניברסיטאות ולמכללות בארצות הברית (הבחינה הפסיכומטרית בישראל נוצרה על בסיס ה-SAT). הבחינה פותחה בשנת 1901, ועברה גלגולים  במהלך השנים. שמה הנוכחי הוא SAT Reasoning Test (מבחן SAT חשיבתי).
ה-SAT תופס משקל נכבד בתנאי הקבלה ללימודים גבוהים בארצות הברית, בדומה למשקלה של הבחינה הפסיכומטרית בישראל. מרבית האוניברסיטאות הגדולות בארצות הברית מעניקות לבחינה משקל של 50% ויותר מכלל השיקולים לקבלה, כאשר שאר הגורמים הם קורות חיים, מכתבי המלצה וגיליון ציונים מהתיכון.
הבחינה נכתבת על ידי ה-College Board, ארגון הגג של האוניברסיטאות והמכללות בארצות הברית. היא מתקיימת שבע פעמים בשנה בארצות הברית וכמו כן במועדים שונים ברחבי העולם (ארבע פעמים בשנה בישראל, בחודשים מרץ, מאי, אוקטובר ודצמבר). הבחינה כוללת 154 שאלות בארבעה פרקים בשני תחומים (פלוס משימת כתיבה שהיא משימת רשות). התחומים הם:
אנגלית – שני הפרקים הראשונים במבחן הם פרקי האנגלית. פרק 1 נקרא reading test וכולל חמישה טקסטים עם  כ- 11 שאלות הבנת הנקרא לכל טקסט. פרק 2 נקרא writing and language test וכולל ארבעה טקסטים עם 11 שאלות לכל טקסט. השאלות בפרק זה עוסקות בהבנה של עקרונות הכתיבה הנכונה מבחינת תחביר, פיסוק, אוצר מילים בהקשר ועוד.
מתמטיקה – פרקים 3 ו-4 של המבחן הם פרקי המתמטיקה. בפרק 3 אסור השימוש במחשבון ואילו בפרק 4 הוא מותר. שני הפרקים כוללים שאלות מתחומי האלגברה, גאומטריה, הסתברות וכו'. חלק מהשאלות הן שאלות פתוחות ולא שאלות בחירה מרובה.
כל אחד משני התחומים, אנגלית ומתמטיקה, מקבל ציון הנע בין 200 ל-800. הציון הכולל במבחן, הוא סכום של שני הציונים הללו ולכן נע בטווח של 400 עד 1600.
מבנה הבחינה

פרק 1: הבנת הנקרא (Reading Test). הפרק כולל 52 שאלות ב-65 דקות.
הפסקה ראשונה (5 דקות)
פרק 2: הבנת הכתיבה (Writing and Language Test). הפרק כולל 44 שאלות ב-35 דקות.
פרק 3: מתמטיקה ללא מחשבון. הפרק כולל 20 שאלות ב-25 דקות.
הפסקה שנייה (5 דקות)
פרק 4: מתמטיקה עם מחשבון. הפרק כולל 38 שאלות ב-55 דקות.
סוף המבחן לנבחנים שלא ממשיכים למשימת הכתיבה. הפסקה שלישית (5 דקות) לאלו שכן.
פרק 5 (רשות): משימת הכתיבה (חיבור). אורך החלק הזה 50 דקות.
ציונים

כשבועיים לאחר הבחינה מתקבלים הציונים. כל נבחן מקבל 6 ציונים: מתמטיקה (הטווח נע בין 200–800), קריאה (200–800), חיבור (2–12) וכתיבה (200–800), האחרון נקבע לפי ציון משוקלל של ציון החיבור ושני פרקי הכתיבה בבחינה.
הציון הממוצע במתמטיקה הוא 515, בקריאה 501 ובכתיבה 493. הממוצע של המתקבלים לאוניברסיטאות ה"מובילות" (הרווארד, ייל, פרינסטון וכדומה) גבוה בהרבה - על-פי מחקר של חברת "פרינסטון רוויו" מאוגוסט 2009, ממוצע ה-SAT בעשרת המוסדות המובילים היה כ-2300 (סכום שלושת התחומים).
קרסון הואיי-יו, ילד פלא שנכנס ללימודי אוניברסיטה בגיל 11 וקיבל ציון SAT של 1770 (באותה תקופה מרווח הציונים היה עד 1600).
הכנה למבחן

עשרות חברות ברחבי העולם עוסקות בקורסי הכנה וספרים ללימוד עצמי למבחן ה SAT. בתחום חומרי ההכנה ל-SAT, שלוש חברות מתחלקות בכ-90% מהשוק: Barrons‏, Kaplan ו"פרינסטון רוויו". ניתן גם למצוא תוכנות ומשחקים להכנה, מכשירי PDA ללימוד עצמי, יישומונים לטלפונים חכמים, ואפילו קיימים משחקי נינטנדו ופלייסטיישן ללימוד SAT. בישראל יש מספר חברות מקומיות העוסקות בהכנה למבחן זה.
SAT-II

קיים גם מבחן נוסף - SAT Subject Test (מבחן SAT נושאי) - אשר נקרא גם SAT-II. מבחן זה עוסק בנושא ספציפי מהתיכון והוא אינו חובה ברוב האוניברסיטאות. ניתן להיבחן במבחן SAT-II בנושאים מדעיים, ספרות ושפות.
ישיבת חכמי לובלין (בני ברק)

| --- | --- |

 ישיבה
 תקופת הפעילות:  1947–הווה (כ־78 שנים) 
 מיקום
 מדינה:  ישראל ישראל
 קואורדינטות:  32°04′57″N 34°50′01″E﻿ / ﻿32.08236944°N 34.83358056°E﻿ / 32.08236944; 34.83358056
  מפת מיקום  מפה דינמית   (למפת גוש דן מוגדלת) ישיבת חכמי לובלין(למפת גוש דן רגילה) ישיבת חכמי לובלין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת חכמי לובלין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת חכמי לובלין  he ישיבת חכמי לובליןhe ישיבת חכמי לובליןמפת  __ בני ברק [‌למפה דינמית של גוש דן וסביבותיו‌]מצפון: __ תל אביב-יפו ממזרח: __ פתח תקווה, __ גבעת שמואל מדרום וממערב: __ רמת גן tabBackground:;tabBorder:#aaa;defaultTab:0;
 
ישיבת חכמי לובלין היא ישיבה כלל חסידית השוכנת בשכונת זיכרון מאיר בבני ברק.
היסטוריה

הישיבה נוסדה בשנת תש"ז, 1947, בידי הרב שמואל הלוי ואזנר, כהמשך וזכר לישיבת חכמי לובלין בלובלין שבפולין, שבה למד הרב ואזנר. את השטח להקמת הישיבה תרם, בעידוד החזון איש, יעקב הלפרין, מייסד שכונת זיכרון מאיר, שהיה מקורב לרב שפירא.
בישיבה פועלים גם כולל הלכה וכולל עיון. בנו של הרב ואזנר, הרב חיים מאיר, לימד בישיבה במשך שנים רבות, וכיום נכדו הרב  יוסף בנימין ואזנר משמש כראש הישיבה.
בין בוגרי הישיבה הרבנים משה הלברשטאם, משה שאול קליין, שמואל אליעזר שטרן, יעקב יוסף זינגר ואריה שכטר, והאדמו"רים מבערגסאז, מסאסוב, מקוסוב, ממעליץ ומשאץ כמו רבנים ואדמו"רים נוספים.
אקדמיקה דה קוימברה

אקדמיקה דה קוימברה (בפורטוגזית: Associação Académica de Coimbra – Organismo Autónomo de Futebol)
הוא מועדון כדורגל פורטוגלי מהעיר קוימברה.
היסטוריה

המועדון אקדמיקה הוקם בשנת 1887 על ידי קבוצת סטודנטים ונחשב לאחד המועדונים הוותיקים בפורטוגל. בעונת 1938/1939 הקבוצה זכתה לראשונה בגביע הפורטוגלי כשגברה בגמר על בנפיקה בתוצאה 4-3. המועדון זכה בגביע פעם נוספת בסוף עונת 2011/2012 כאשר הפעם ניצח בגמר את ספורטינג ליסבון 1-0. באותה עונה גם הגיע לגמר הסופר קאפ הפורטוגלי. בעקבות זכייתה בגביע, אקדמיקה השתתפה בליגה האירופית בעונת 2012/2013 כאשר הוגרלה בבית עם ויקטוריה פלזן, אתלטיקו מדריד והפועל תל אביב. היא סיימה את דרכה בטורניר לאחר שב-6 משחקים רשמה רק ניצחון אחד על אתלטיקו מדריד, וסיימה את הבית במקום השלישי. מיקום השיא של הקבוצה בליגה הפורטוגלית היה בסוף עונת 1966/1967 כאשר סיימה כסגנית של בנפיקה ליסבון האלופה. החל מעונת 1973/1974 המועדון שיחק בליגת העל הפורטוגלית לאחר שבסיום עונת 1972/1973 זכה באליפות הליגה השנייה. בעונת 2013/2014 הגיע לרבע גמר הגביע הפורטוגלי והפסיד לקבוצת ריו אבה.
בסיום עונת 2015/16 הקבוצה ירדה לליגת משנה ומאז לא חזרה לליגה העליונה. בסיום עונת 2021/2022 אף נשרה לליגה השלישית.
תארים

הגביע הפורטוגלי: (2) 1938/1939, 2011/2012
ליגת העל הפורטוגלית: (1)
מקום שני: 1966/1967
הסופר קאפ הפורטגזי: (1)
סגנות:  2012
הליגה השנייה: (2)
אלופה: 1948/1049, 1972/1973
מילאן מקאריץ'

מילאן מקאריץ' (בסרבית: Милан Макарић נולד ב-4 באוקטובר 1995) הוא כדורגלן סרבי שמשחק בעמדת החלוץ בהפועל תל אביב מהליגה הלאומית.
סגנון משחק

בתחילת הקריירה שלו החל לשחק כקשר מרכזי אך בהמשך הוסט לעמדת החלוץ מרכז בה הוא משחק בדרך כלל.
קריירה

מילאן מקאריץ' החל את דרכו במספר קבוצות בסרביה, כולל קבוצות נוער ופרויקטים שונים. בעונת 2019/20 עשה את קפיצת המדרגה המשמעותית שלו כשעבר לראדניק סורדוליצ'ה הסרבית. בעונה הראשונה שלו בקבוצה, שיחק מקאריץ' ב-30 משחקים בכל המסגרות, כבש 11 שערים ובישל ארבעה נוספים. בעונת 2020/21, פרץ מקאריץ' והופיע גם בנבחרת סרביה. בעקבות הופעותיו המרשימות קיבל הצעה לחתום בהפועל באר שבע תחת המאמן אליניב ברדה אך לבסוף נרכש מקאריץ' על ידי אולבורג תמורת 500,000 אירו.
שנה לאחר מכן, הושאל מקאריץ' בחזרה לראדניק סורדוליצ'ה שם שותף ב-11 משחקים, לא כבש שערים אך בישל שניים.
בעונת 2023/24 שיחק מקאריץ' בהשאלה בבוסניה בבוראץ באניה לוקה והיה שותף לזכייה באליפות. בסוף העונה סיים מקאריץ' את חוזהו עם אולבורג והפך לשחקן חופשי.
ב-16 ביולי 2024 חתם מקאריץ' בהפועל תל אביב על חוזה לשנתיים. הוא כבש את שער הבכורה שלו במדי הקבוצה ב-5 באוגוסט 2024, בניצחון  3–2 על הפועל רמת גן במסגרת המחזור השני של גביע הטוטו של הליגה הלאומית.
תארים > קבוצתיים

בוראץ באניה לוקה
אליפות: 2023/2024
הפועל תל אביב
גביע הטוטו לאומית:‏ 2024/2025
תארים > אישיים

רדניק סורדוליצה
מלך השערים של ליגת העל הסרבית: 2020/2021
הערות שוליים

↑  מוטי פשכצקי, ‏הפתרון לחוד? מילאן מקאריץ' קיבל הצעה מהפועל באר שבע, באתר ערוץ הספורט, 17 ביולי 2021
↑  מילאן מקאריץ' חתם בהפועל תל אביב:"שמעתי רבות על המועדון", באתר וואלה, 16 ביולי 2024.
↑  הפועל תל אביב העפילה לחצי גמר גביע הטוטו של הלאומית, באתר ערוץ הספורט, 5 באוגוסט 2024
איתן איילון (אוצר)

| --- | --- |

ד"ר איילון בעת עבודת מחקר על אוסף אביצור, מרכז "אדם ועמלו" במוזיאון ארץ ישראל
 לידה:  4 ביולי 1950 (בן 74) גלעד, ישראל 
 מקום לימודים:  אוניברסיטת תל אביב 
 מוסדות:  מוזיאון ארץ ישראל 
 
איתן איילון (נולד ב-4 ביולי 1950) הוא אוצר, ארכאולוג, אתנוגרף ומוזיאולוג ישראלי, מומחה לתרבות החומרית של ארץ-ישראל ואתנו-ארכאולוגיה. במשך כארבעה עשורים שימש אוצר מרכז "אדם ועמלו" במוזיאון ארץ ישראל, תל אביב.
ביוגרפיה

איילון נולד בקיבוץ גלעד וגדל בכפר-סבא. השלים תואר ראשון בארכאולוגיה מקראית ופרהיסטוריה ותואר שני בארכאולוגיה מקראית עם השלמות בארכאולוגיה קלאסית, שניהם באוניברסיטת תל אביב. את עבודת הגמר "מכלול כלי החרס מתקופת הברזל ב' מחורבת תימן (כונתילת עג'רוד)", בהנחייתו של זאב משל, הגיש בשנת 1985. בשנת 2003 קיבל תואר דוקטור מאוניברסיטת בר-אילן על עבודתו "מכלול כלי העצם והשנהב של קיסריה מהמאות א'-י"ג לספירה", בהנחייתו של שמעון דר.
קריירה

בשנת 1978 יזם את הקמת מוזיאון כפר סבא, אותו ניהל בין השנים 1980–1982. באותן שנים עבד כמפקח באגף העתיקות והמוזיאונים. בין 1983–2017 ניהל את מרכז "אדם ועמלו" במוזיאון ארץ ישראל.
איילון לקח חלק במעל לשמונים מפעלי חפירות וסקרים ארכאולוגיים בארץ ובחו"ל. כמו כן היה שותף בחקר מערכות חקלאיות ותעשייתיות היסטוריות, בתי בד, טחנות קמח, גיתות ומתקני ייצור שונים. בנוסף שימש מרצה בנושאי ארכאולוגיה ותרבות חומרית באוניברסיטת בר-אילן, מכללת בית ברל ומכון אבשלום, והעביר הרצאות וימי סיור רבים לקהל הרחב בנושאים אלה. במשך שנתיים היה חבר בוועד המנהל של החברה להגנת הטבע. חבר במועצה הבין-לאומית למוזיאונים.
קריירה > תערוכות

איילון אצר תערוכות רבות, קבועות ומתחלפות, שחלקן לוו בקטלוגים, בהן:
1980 – המוזיאון הארכאולוגי בכפר סבא (תצוגת קבע).
1984 – תצוגת הקבע, הביתן המורחב, מרכז "אדם ועמלו", מוזיאון ארץ-ישראל.
1984 – בית הבד המשוחזר, מוזיאון ארץ-ישראל.
1987 – התמר – עץ החיים, מוזיאון ארץ-ישראל.
1990 – ניבים יוצאים מהכלים, מוזיאון ארץ-ישראל.
1992 – ציידים בחולות, מוזיאון ארץ-ישראל.
1993 – טחנת הקמח המשוחזרת, מוזיאון ארץ-ישראל.
1999 – כפר אחד ארבע דתות, המוזיאון הארכאולוגי בכפר סבא (בשיתוף ירדנה ויזנברג).
1999 – עצם העניין: ממצאים קדומים מעצמות בעלי חיים, מוזיאון ארץ-ישראל.
2002 – רעפי מרסיי וחיקוייהם, מוזיאון ארץ-ישראל.
2003 – צמחים בשביל האדם, מוזיאון ארץ-ישראל.
2006 – שדות אסורים: הפרג והאופיום מימי קדם ועד ימינו, מוזיאון ארץ-ישראל.
2007 – תכשיטי הגבר, מוזיאון ארץ-ישראל.
2008–2009 – חידוש תצוגת הקבע במרכז "אדם ועמלו", מוזיאון ארץ-ישראל.
2011 – תמונות מארץ התנ"ך, מוזיאון ארץ-ישראל.
2020 – תצוגת "כך היינו", בראש פינה (אוצר שותף).
פרסומים

איילון פרסם מאמרים מדעיים וספרים בנושאי ארכאולוגיה, מוזיאולוגיה ואתנוגרפיה. בין פרסומיו הבולטים (חלקם בשיתוף אחרים):
History and Technology of Olive Oil in the Holy Land (1994)
The Assemblage of Bone and Ivory Artifacts from Caesarea Maritima (2005)
Oil and Wine Presses in Israel from the Hellenistic, Roman and Byzantine Periods (2009)
Yotvata, The Ze'ev Meshel Excavations (1974–1980): The Iron I "Fortress" and The Early Islamic Settlement
חיים אישיים

איילון נשוי לרבקה איילון (משוררת וחוקרת ספרות), אב לשלושה ילדים וסב לשבעה נכדים. מתגורר בכפר-סבא.
הערות שוליים

↑  הספרייה הלאומית, איתן איילון באתר הספרייה הלאומית, ‏15/1/2025
↑  אודות מוזיאון כפר סבא
↑  מחקרים ופרסומים באתר Academia.edu
↑  קטלוג התערוכה באתר הספרייה הלאומית.
↑  קטלוג התערוכה באתר הספרייה הלאומית.
↑  קטלוג התערוכה באתר הספרייה הלאומית.
↑  קטלוג התערוכה באתר הספרייה הלאומית.
↑  קטלוג התערוכה באתר הספרייה הלאומית.
↑  קטלוג התערוכה באתר הספרייה הלאומית.
↑  רשימת פרסומים, 20.8.09, אתר המחלקה ללימודי ארץ ישראל וארכאולוגיה באוניברסיטת בר-אילן
| --- | --- |
בקרת זהויות :  NLI: 987007258048705171  BnF: cb15074827h (data)  CiNii: DA15017608  GND: 173104894  ISNI: 0000 0000 6662 7763  LCCN: nr90028715  NTA: 148470750  RERO: 02-A006213150  SUDOC: 102471371  S2AuthorId: 96567195  VIAF: 51980087   WorldCat (עם VIAF): 51980087
סכמה (פסיכולוגיה)

סְכֶמָה קוגניטיבית היא מבנה מנטלי, הכולל מכלול של ידע ועמדות של אדם כלפי נושא מסוים (אובייקטים, אנשים ומצבים). הסכמה מאפשרת לארגן כמויות גדולות של מידע באופן יעיל.
בהתאם לכך, הסכמה היא אחד המנגנונים הקוגניטיביים המאפשרים לאדם לעצב תפיסת עולם יציבה.
על פי ז'אן פיאז'ה, הסכמות הן יחידות הידע של המבנים ההכרתיים, אשר באמצעותן מתקיימת פעילות הגומלין של האורגניזם עם הסביבה.
התפתחות ותפקוד

הסכמה יוצרת מערכת של ציפיות.
היא מגובשת על ידי האדם, באופן לא מודע, על סמך מידע קודם, כדי להקל עליו להתמודד עם מצבים ואובייקטים חדשים.
הסכמה מתגבשת ומתייצבת ככל שההתנסויות, התפיסות והתנהגויות שגרמו להיווצרותה חוזרות ונשנות.
לאורך כל חייו צובר האדם מערך גדול של סכמות המניעות את ציפיותיו ומארגנות את עולמו.
בהתאם לכך, לכל אדם יש מערכת סכמות שונה, הנבנית על החוויות וההתנסויות הייחודיות לו.
הסכמה מספקת דרך התייחסות ומערכת ציפיות כלפי האובייקט או המצב. באופן זה היא מאפשרת להתמודד עם היצף מידע של גירויים מהסביבה לנוכח צוואר הבקבוק של החשיבה האנושית. צוואר הבקבוק נוצר משום שהזיכרון לטווח קצר יכול להכיל פחות או יותר שבע יחידות מידע בו זמנית למשך זמן קצר בלבד.
המערכת הקוגניטיבית האנושית קולטת מידע רב בבת אחת.
הקליטה היא השלב הראשון בתהליך התפיסה. לאחר מכן הזיכרון החושי שיש לו קיבולת גדולה מאוד מאפשר די זמן לעיבוד המידע החושי הראשוני שנקלט. דבר זה מאפשר למערכת הקוגניטיבית לבחור אלו פרטים מתוכו יש להעביר לעיבודים נוספים, למערכות הזיכרון המתקדמות יותר, לתהליכי קבלת החלטות ולמנגנוני תכנון התגובה.
בהקשר זה הסכמות חוסכות מאמץ בכך שהן מספקות מסגרת לארגון ופרוש של מידע חדש על סמך ניסיון העבר. בכך הן מאפשרות לאדם לתפקד ביעילות ולבצע מינימום של טעויות במינימום מאמץ.
השפעה

לסכמות יש השפעה רבה על היבטים שונים של החשיבה וההתנהגות.
הן מפרשות, מבהירות ומארגנות את עולמו הקוגניטיבי והחווייתי של האדם.
לצורך כך הסכמות משפיעות על תהליכים מרכזיים כמו קשב, קידוד בזיכרון ושליפה. ליתר דיוק, הן משפיעות על המידע שאליו האדם ישים לב מתוך כלל הגירויים בסביבה, על התהליכים שדרכם מידע זה יאוחסן בזיכרון לטווח ארוך ועל המידה שבה הוא יצליח להיזכר בו בעתיד.
בשלב הקידוד של מידע חדש לזיכרון המפורש אנו משתדלים לייחס אותו לסכמות קיימות בזיכרון הסמנטי. במידת הצורך אנו אף נוטים לשנות את המידע החדש, כדי להתאימו לסכמה קיימת כלשהי המצויה בזיכרון הסמנטי. אם יש מידע ספציפי שאינו יכול להיכלל בסכמה זו או אחרת בזיכרון הסמנטי, הוא מקודד בזיכרון האירועי. ישנם מספר גורמים הקובעים האם מידע שאינו תואם את הסכמה הקיימת יושמט, ישונה או יקודד בזיכרון האפיזודי. תהליך זה תלוי במידת החשיבות של מידע זה להבנת הסיטואציה ובמידה שבה הוא מקנה את האופי הייחודי שלה.
לאחר שסכמה התגבשה, היא מסננת את הגירויים מהסביבה ומקנה להם מובן ומשמעות על פי המבנה שלה.
באופן זה הסכמות גורמות לכך שחוויות חדשות מתפרשות על פיהן.
לעיתים אף רב משקלן של הסכמות בתפיסה ובהבנת המציאות מן המשקל שנודע לגירויים הנקלטים באמצעות החושים.
כל עוד הסביבה תואמת את המבנה הראשוני של הסכמה במידה מספיקה, היא תסייע לאדם להבין את המתרחש סביבו בצורה יעילה. לעומת זאת, אם יחול שינוי בסביבה, הסכמה עלולה לגרום לאדם להתעלם ממנו ובכך לפגוע בתפיסת המציאות שלו. אם השינוי כה גדול עד שאין לסכמה יכולת להתמודד איתו האדם יחוש תחושת מצוקה והסכמה תאלץ לעבור שינוי מבני. בהמשך נפרט על כל אחת מהאפשרויות הללו בנפרד.
השפעה > התעלמות משינויים

כאמור, הסכמה משפיעה על תהליך הקליטה, הפירוש וההבנה של המתרחש סביבנו.
בעזרת תהליכים אלו הסכמות מסייעות להבנת העולם ותורמות לארגון קוגניטיבי של המציאות עבור האדם ולקישור בין פרטים. אך מצד שני הן עלולות לגרום למחשבה לא מדויקת ומקובעת.
הסכמה מאפשרת לעגן מידע חדש בתוך מבנה קיים. בעקבות זאת קשה מאוד לאחסן בזיכרון מידע שאינו משתלב בסכמה קיימת כלשהי. גם אם מידע זה אוחסן בזיכרון, יהיה קשה לשלוף אותו בצורה יעילה.
לאחר שסכמה התגבשה קשה מאוד לשנות את המבנה שלה.
למעשה, אחד ממאפייני הסכמות הוא עמידות בפני שינוי, כך שהן נשארו כשהיו גם לנוכח מידע סותר.
אם קיימת אי התאמה בין גירויים שונים ובין מערכת הציפיות שיוצרת הסכמה, אותם נתונים הנוגדים את הסכמה הקיימת יתקשו להיקלט או שלא יקלטו כלל במערכת הקוגניטיבית. הסכמות יכולות למנוע מהאדם לשים לב לגירויים שונים משום שהציפיות שהן יוצרות משפיעות על אופן הפניית הקשב. תהליך זה של הידמות התפיסה לסכמה חרף קיומו של מידע סותר מכונה הטמעה (Assimilation). דבר זה יכול להוביל לנטאי בתפיסת המציאות.
בנוסף, העמידות של הסכמות יכולה להוביל לנבואה המגשימה את עצמה. זאת משום שהן נוטות לעצב את ההתנהגות של האדם באופן שיאשר את נכונותן.